Source: https://e-justice.europa.eu/content_law_applicable_to_divorce_and_legal_separation-356--printAll-ro.do?useContId=84878
Timestamp: 2019-07-21 06:42:15+00:00
Document Index: 44559610

Matched Legal Cases: ['articolul 7', 'articolul 7', 'articolul 7', 'articolul 11', 'articolul 5', 'articolul 7']

Legislaţia aplicabilă divorţului şi separării de drept - Belgia
Legislaţia aplicabilă divorţului şi separării de drept - Spania
Legislația spaniolă prevede condiții formale suplimentare pentru acordurile privind desemnarea legii aplicabile în conformitate cu articolul 7 alineatele (2)-(4) din Regulamentul (UE) nr. 1259/2010, și anume: desemnarea legii aplicabile trebuie să fie făcută prin încheierea unui act autentic cu forță executorie (în fața unui notar public) sau a unui „document autentic” (un document datat și semnat de către părți în mod neechivoc, chiar dacă nu are forma unui instrument notarial).
În conformitate cu legislația spaniolă, soții nu pot desemna legea aplicabilă în fața instanței în cadrul procedurii.
Legislaţia aplicabilă divorţului şi separării de drept - Franţa
Legislaţia aplicabilă divorţului şi separării de drept - Letonia
Legislația letonă nu prevede alte condiții de formă față de cele menționate la articolul 7 alineatul (1) din Regulamentul (UE) nr. 1259/2010 pentru acordurile prin care se exprimă opțiunea în materie de lege aplicabilă.
Legislația letonă nu prevede posibilitatea ca legea aplicabilă să fie aleasă în fața instanței, după inițierea procedurii.
Legislaţia aplicabilă divorţului şi separării de drept - Luxemburg
Luxemburgul nu prevede în prezent nicio condiție formală suplimentară.
În Luxemburg nu există posibilitatea de a desemna legea aplicabilă în fața instanței, în cursul procedurii.
Legislaţia aplicabilă divorţului şi separării de drept - Ungaria
Pentru acordurile privind alegerea legea aplicabilă, nu se aplică alte cerințe formale decât cele prevăzute la articolul 7 alineatul (1) din Regulamentul (UE) nr. 1259/2010.
Cei doi soți pot alege legea aplicabilă cel târziu în termenul stabilit de instanță în etapa de pregătire a procesului.
Ultima actualizare: 04/01/2019
Legislaţia aplicabilă divorţului şi separării de drept - Austria
Legislația austriacă nu prevede condiții de formă suplimentare pentru încheierea unui acord privind desemnarea legii aplicabile în temeiul articolului 7 alineatele (2) — (4) din Regulamentul (UE) nr. 1259/2010.
Dreptul austriac [articolul 11 alineatul (3) din IPRG] prevede că soții pot desemna legea aplicabilă în conformitate cu articolul 5 alineatul (3) din Regulamentul (UE) nr. 1259/2010 și în fața instanței judecătorești pe parcursul procedurii, cu condiția ca alegerea să fie exercitată în mod explicit și nu doar prin comportament tacit.
Legislaţia aplicabilă divorţului şi separării de drept - Portugalia
Nimic de comunicat.
Legislaţia aplicabilă divorţului şi separării de drept - România
Nu există condiții de formă suplimentare pentru încheierea acordurilor privind desemnarea legii în afara celor de la articolul 7 alineatul (1) din Regulamentul (UE) nr. 1259/2010.
În temeiul legislației române, soții pot desemna legea aplicabilă divorțului și după ce instanța a fost sesizată, dar nu mai târziu de data primei ședințe de judecată la care soții au fost citați legal.